ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660034677 

ขอความช่วยเหลือให้ขุดลอกท่อระบายน้ำ บริเวณ ซอยรามอินทรา 34 แยก 1 และแยก 3 ถนนรามอินทรา แขวงท่าแร้ง เขตบางเขน กรุงเทพมหานคร เนื่องจากผู้ร้องอาศัยอยู่ในซอยรามอินทรา 34 ซึ่งเมื่อวันที่ 31 สิงหาคม 2566 พบว่าห้องน้ำภายในบ้านของผู้ร้องนั้น ในช่วงที่ฝนตก พบว่ามีน้ำเอ่อล้นขึ้นมา ผู้ร้องสันนิษฐานว่าห้องน้ำของผู้ร้องน่าจะอุดตัน จึงติดต่อบริษัทเอกชนให้เข้ามาดูดสิ่งปฏิกูล (ดูดส้วม)ให้ เมื่อบริษัทเอกชนเข้ามาตรวจสอบ เพื่อจะทำการดูดสิ่งปฏิกูลให้ กลับพบว่าสาเหตุที่น้ำเอ่อล้นเข้ามานั้น ไม่ได้เกิดจากสิ่งปฏิกูลในห้องน้ำอุดตัน แต่เกิดจากท่อระบายน้ำที่อยู่นอกบ้านอุดตันทำให้น้ำดันเข้ามาข้างบน จึงเป็นเหตุให้น้ำเอ่อล้นเข้าไปในห้องน้ำของผู้ร้อง อีกทั้งผู้ร้องแจ้งว่าประชาชนที่อาศัยในพื้นที่ซอยรามอินทรา 34 แยก 1 และแยก 3 ก็ประสบปัญหาเช่นเดียวกัน ส่งผลให้ผู้ร้องและประชาชนที่อาศัยในพื้นที่ฯ ได้รับความเดือดร้อนเป็นอย่างมาก ประสบปัญหามาเป็นระยะเวลาประมาณ 4-5 ครั้งแล้ว จึงประสงค์ให้หน่วยงานที่เกี่ยวข้องช่วยเหลือให้ขุดลอกท่อระบายน้ำ

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata